A4-0308/96

Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi kirjan ja lukemisen alaa koskevasta tukiohjelmasta (Ariane) (C4-0377/96 - 94/0189(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0377/96 - 94/0189(COD)),

- ottaa huomioon lausuntonsa ensimmäisessä käsittelyssä ((EYVL C 109, 1.5.1995, s. 289)) komission ehdotuksesta parlamentille ja neuvostolle KOM(94)0356 ((EYVL C 324, 22.11.1994, s. 11)),

- ottaa huomioon komission muutetun ehdotuksen KOM(95)0374 ((EYVL C 279, 25.10.1995, s. 7)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan suosituksen toiseen käsittelyyn (A4-0308/96),

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Otsikko

>Alkuperäinen teksti>

Euroopan parlamentin ja neuvoston päätös kirjan ja lukemisen alaa koskevasta tukiohjelmasta (Ariane)

>EP:n äänestyksessä hyväksytty teksti>

Euroopan parlamentin ja neuvoston päätös kirjan ja lukemisen alaa koskevasta pääasiallisesti kääntämiseen liittyvästä tukiohjelmasta (Ariane)

(Tarkistus 2)

5 artikla

>Alkuperäinen teksti>

1. Komissio panee tämän ohjelman täytäntöön tämän päätöksen mukaisesti.

2. Komissiota avustaa komitea, joka muodostuu kunkin jäsenvaltion kahdesta edustajasta ja jonka puheenjohtajana on komission edustaja. Komitean jäsenet voivat käyttää apunaan asiantuntijoita tai neuvonantajia.

3. Komission edustaja toimittaa komitealle ehdotuksen toimenpiteistä, jotka koskevat:

>EP:n äänestyksessä hyväksytty teksti>

Komissio vastaa ohjelman täytäntöönpanosta. Tämän tehtävän toteuttamisessa komissiota avustaa kannustavia toimenpiteitä kulttuurin alalla käsittelevä neuvoa-antava komitea (jäljempänä «komitea») jäljempänä esitetyn menettelyn mukaisesti.

Neuvoa-antava komitea muodostuu kunkin jäsenvaltion nimeämästä kahdesta edustajasta ja sen puheenjohtajana on komission edustaja. Komitean jäsenet voivat käyttää apunaan asiantuntijoita tai neuvonantajia.

>Alkuperäinen teksti>

- vuosittaista työsuunnitelmaa;

- kaikkien toimintojen yleistä keskinäistä tasapainoa;

- liitteessä kuvattuja erityyppisiä hankkeita koskevia yksityiskohtaisia sääntöjä ja valintaperusteita (toiminnat 1, 2, 3, 4 ja 6);

- hankkeita, jotka ovat oikeutettuja yli kymmenen tuhannen ecun tukeen;

- ohjelman valvontaa ja arviointia koskevia yksityiskohtaisia sääntöjä sekä 8 artiklassa määrättyjen arviointikertomusten päätelmiä ja kaikkia näistä johtuvia tämän ohjelman mukautustoimenpiteitä.

>EP:n äänestyksessä hyväksytty teksti>

Komission edustaja tekee komitealle ehdotuksen tarvittavista toimenpiteistä.

Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.

>Alkuperäinen teksti>

Komitea antaa lausuntonsa ensimmäisessä alakohdassa tarkoitetuista ehdotuksista toimenpiteiksi määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle.

Siinä tapauksessa noudatetaan seuraavaa:

a) Komissio voi lykätä päättämiensä toimenpiteiden soveltamista kahdella kuukaudella ilmoituksen tekopäivästä.

b) Neuvosto voi määräenemmistöllä päättää asiasta toisin a alakohdassa määrätyn ajan kuluessa.

4. Komissio voi kuulla komiteaa mistä tahansa tämän ohjelman täytäntöönpanoon liittyvästä asiasta, josta ei ole määrätty 3 kohdassa.

Komission edustaja tekee komitealle ehdotuksen tarvittavista toimenpiteistä.

Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.

(Tarkistus 3)

6 artiklan 1 kohta

>Alkuperäinen teksti>

1. Tämän ohjelman rahoituspuitteeksi vahvistetaan 7 miljoonaa ecua artiklassa 1 määrätyksi kaudeksi.

>EP:n äänestyksessä hyväksytty teksti>

1. Tämän ohjelman rahoituspuitteeksi vahvistetaan 10,5 miljoonaa ecua artiklassa 1 määrätyksi kaudeksi.

(Tarkistus 4)

8 artiklan ensimmäinen kohta

>Alkuperäinen teksti>

Vuosi tämän ohjelman täytäntöönpanon jälkeen, ja tämän kauden päättymistä seuraavien kuuden kuukauden kuluessa komissio esittää komiteaa kuultuaan Euroopan parlamentille ja neuvostolle saatuja tuloksia koskevan yksityiskohtaisen arviointikertomuksen, johon on tarvittaessa liitetty aiheellisia ehdotuksia, ohjelman jatkamista ja sitä koskevia yksityiskohtaisia sääntöjä koskevat ehdotukset mukaan lukien, jotta Euroopan parlamentti ja neuvosto voisivat tehdä ratkaisunsa ennen tämän ohjelman kauden päättymistä. Tässä kertomuksessa kiinnitetään erityistä huomiota yhteisön myöntämällä rahoitustuella aikaansaatuun, erityisesti kulttuuriseen lisäarvoon ja myönnetyn tuen sosiaalistaloudellisiin vaikutuksiin. Kertomuksen tarkoituksena on arvioida sekä laadullisesti että määrällisesti, missä määrin ohjelmalla on voitu saavuttaa 2 artiklassa tarkoitetut tavoitteet.

>EP:n äänestyksessä hyväksytty teksti>

Vuosi tämän ohjelman täytäntöönpanon jälkeen, ja tämän kauden päättymistä seuraavien kuuden kuukauden kuluessa komissio esittää komiteaa kuultuaan Euroopan parlamentille ja neuvostolle saatuja tuloksia koskevan yksityiskohtaisen arviointikertomuksen, johon on tarvittaessa liitetty aiheellisia ehdotuksia, ohjelman jatkamista ja sitä koskevia yksityiskohtaisia sääntöjä koskevat ehdotukset mukaan lukien, jotta Euroopan parlamentti ja neuvosto voisivat tehdä ratkaisunsa ennen tämän ohjelman kauden päättymistä. Tässä kertomuksessa kiinnitetään erityistä huomiota yhteisön myöntämällä rahoitustuella aikaansaatuun, erityisesti kulttuuriseen lisäarvoon, mukaan luettuna vaikutus vähemmän levinneillä kielillä julkaistavan kirjallisuuden levittämisen kannalta, ja myönnetyn tuen sosiaalistaloudellisiin vaikutuksiin. Kertomuksen tarkoituksena on arvioida sekä laadullisesti että määrällisesti, missä määrin ohjelmalla on voitu saavuttaa 2 artiklassa tarkoitetut tavoitteet.

(Tarkistus 5)

Liite, toiminta 1, 1 b) kohta, ii) alakohta, johdanto

>Alkuperäinen teksti>

ii) Teokset, jotka on kirjoitettu jollakin vähemmän levinneellä Euroopan unionin kielellä, voidaan kuitenkin ottaa huomioon kääntämistä tuettaessa, jos ne on jo käännetty ja julkaistu yhdellä Euroopan unionin kielellä (muulla kuin niiden alkuperäisellä kielellä) tai jos niitä ehdotetaan samanaikaisesti käännettäväksi vähintään kahdelle Euroopan unionin kielelle, vaikka niitä ei vielä ole käännetty eikä julkaistu jollakin Euroopan unionin kielellä. Tarkoituksena on tukea kääntämistä johonkin toiseen Euroopan unionin kieleen. Näitä määräyksiä sovelletaan muun muassa teoksiin, jotka

>EP:n äänestyksessä hyväksytty teksti>

ii) Jotta annettaisiin etusija vähemmän levinneille Euroopan unionin kielille, teokset, jotka on kirjoitettu jollakin näistä kielistä, voidaan kuitenkin ottaa huomioon kääntämistä tuettaessa, vaikka niitä ei ole aiemmin käännetty muille yhteisön kielille. Tarkoituksena on tukea kääntämistä johonkin toiseen Euroopan unionin kieleen. Näitä määräyksiä sovelletaan muun muassa teoksiin, jotka

(Tarkistus 6)

Liite, Toiminta 1, 1 kohta, b alakohta a (uusi)

>EP:n äänestyksessä hyväksytty teksti>

ba) Etusija olisi annettava pienten riippumattomien kustantamojen hakemuksille.

(Tarkistus 7)

Liite, Toiminta 1, viimeinen kohta

>Alkuperäinen teksti>

Tämän toiminnan yhteydessä käytettävät varat muodostavat 50 % tähän ohjelmaan osoitetuista kokonaisrahoituspuitteista. Tämän ohjelman kuuden toiminnan välinen erittely vahvistetaan 5 artiklan 3 kohdassa määrättyjen menettelyjen mukaan.

>EP:n äänestyksessä hyväksytty teksti>

Tämän toiminnan yhteydessä käytettävät varat muodostavat 50 % tähän ohjelmaan osoitetuista kokonaisrahoituspuitteista.

(Tarkistus 8)

Liite, Toiminta 2, kolmas kohta, luetelmakohdat

>Alkuperäinen teksti>

- Euroopan kansojen kirjallisuuden ja historian vastavuoroista tuntemusta ja mahdollisuutta päästä osalliseksi niistä;

>EP:n äänestyksessä hyväksytty teksti>

a) Euroopan kansojen kirjallisuuden ja historian vastavuoroista tuntemusta ja mahdollisuutta päästä osalliseksi niistä;

>Alkuperäinen teksti>

- sellaisten kumppanuusaloitteiden kehittämistä, joiden tavoitteena on helpottaa kirjojen levittämiseen liittyvien tietojen saatavuutta, edistää kirjallisuutta ja sen kääntämistä sekä parantaa kansalaisten mahdollisuuksia päästä osalliseksi lukemisesta;

- ammattilaisten kokemusten ja taitotiedon vaihtoa yhteisesti kiinnostavista aiheista Euroopan tasolla.

>EP:n äänestyksessä hyväksytty teksti>

b) sellaisten kumppanuusaloitteiden kehittämistä, joiden tavoitteena on helpottaa

- kirjojen levittämiseen liittyvien tietojen saatavuutta esimerkiksi luomalla tietokanta, joka sisältää tietoja markkinoilla olevista kirjoista sekä kustantamoista ja niiden erikoisaloista, eurooppalaisten teosten yhteistuotannon ja -julkaisun edistämiseksi;

>EP:n äänestyksessä hyväksytty teksti>

- kirjallisuuden tukemista;

- kirjallisuuden kääntämistä, mukaan lukien mahdollisuus perustaa semanttisten tietojen tietokanta (semanttiset vaikeudet ja erityispiirteet) teknisten tekstien ja kirjallisuuden kääntäjille;

- kansalaisten mahdollisuuksia päästä osalliseksi lukemisesta;

c) ammattilaisten kokemusten ja taitotiedon vaihtoa yhteisesti kiinnostavista aiheista Euroopan tasolla.